Jeffrey Scott Grob

**Jeffrey Scott Grob** (født 1961) er en amerikansk katolsk prelat og utnevnt erkebiskop av Milwaukee.
## Liv og virke
### Bakgrunn
Jeffrey Grob var melkebøndene Gerald og Bonnie (*Meinholz*) Grobs eneste barn. Han gikk på *Saint Francis Xavier Elementary School* i Cross Plains i Wisconsin. I 1976 begynte han  på *Holy Name High School Seminary*. Fra 1980 til 1982 gikk Grob på *Saint Meinrad Seminary* i Saint Meinrad i Indiana. Jeffrey Grob studerte deretter filosofi og katolsk teologi ved Pontifical College Josephinum i Columbus i Ohio  (1985–1987), ved Saint John's University i Collegeville (1988) og ved University of Saint Mary of the Lake i Mundelein (1989–1992).

### Prest
Han ble presteviet for erkebispedømmet Chicago den 23. mai 1992 av erkebiskopen av Chicago, kardinal Joseph Bernardin.

Etter sin ordinasjon var Jeffrey Grob kapellan ved *Saints Faith, Hope og Charity Parish* i Winnetka til 1998. Fra 1994 til 2001 var Grob også assistent ved stiftskanslerens kontor. 

Han fortsatte også studiene ved University of Saint Paul i Ottawa fra 1997 til 2003, hvor han oppnådde lisensiat og doktorgrad i kanonisk rett. I 2003 ble Jeffrey Grob fullmektig ved *Canon Law Office of the Archdiocese of Chicago* og dommer ved ankedomstolen for kirkeprovinsen Chicago. 

Fra 2008 til 2013 var Grob sogneprest i *Saint Celestine Parish* i Elmwood Park og fra 2008 til 2009 var han også dekan for dekanat VI-D. I 2013 ble Jeffrey Grob *officialis* i erkebispedømmet i Chicago. Fra 2015 til 2017 var Grob kansellist før han ble *officialis* igjen.

### Hjelpebiskop i Chicago
Den 11. september 2020 utnevnte pave Frans ham til titulærbiskop av *Abora* og hjelpebiskop i Chicago. Erkebiskopen av Chicago, kardinal Blase Joseph Cupich, ga ham og Kevin Birmingham og Robert Lombardo C.F.R. bispeordinasjon den 13. november samme år ved *Holy Name Cathedral* i Chicago; medkonsekratorer var hjelpebiskopene i Chicago, Joseph Perry og John Manz.

### Erkebiskop av Milwaukee
Pave Frans utnevnte ham til erkebiskop av Milwaukee den 4. november 2024.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Pave Benedikt XV (1854-1922) *1907
* Pave Pius XII (1835-1958) *1917 
* Kardinal Francis Joseph Spellman (1889-1967) *1932
* Kardinal Terence James Cooke (1921-1983) *1965
* Biskop Howard James Hubbard (1938-2023) *1977
* Erkebiskop Harry Joseph Flynn (1933-2019) *1986
* Kardinal Blase Joseph Cupich (1949-) *2010
* Erkebiskop *Jeffrey Scott Grob* (1961- ) *2020

## Referanser